nearly 67,000 iphone users in south korea want to sue apple
యాపిల్ సంస్థపై... 67 వేల మంది దావా..!
ప్రపంచ అత్యుత్తమ బ్రాండ్‌గా పేరుగాంచిన యాపిల్ సంస్థకు దక్షిణ కొరియావాసులు చుక్కలు చూపారు. ఒక్కరు కాదు... ఇద్దరు కాదు... ఏకకాలంలో దాదాపు 67 వేల మంది వినియోగదారులు సంస్థపై దావా వేశారు.
TNN | Updated:
Mar 31, 2018, 11:56AM IST
ప్రపంచ అత్యుత్తమ బ్రాండ్‌గా పేరుగాంచిన యాపిల్ సంస్థకు... దక్షిణ కొరియావాసులు చుక్కలు చూపారు. ఒక్కరు కాదు... ఇద్దరు కాదు... ఏకకాలంలో దాదాపు 67 వేల మంది ఐఫోన్ యూజర్లు ... సంస్థపై దావా వేశారు. సాఫ్ట్‌వేర్‌ అప్‌డేట్ల కారణంగా కొన్ని పాత మోడళ్ల ఫోన్లు స్లో అవుతున్నాయని... దీని వల్ల తమ ఫోన్లు సరిగ్గా పనిచేయడం లేదని ఫోన్ రిపేర్లకు.. వేలల్లో ఖర్చవుతోందని వీరంతా ఆరోపిస్తున్నారు. ఇందుకుగాను యాపిల్‌ సంస్థ తమకు నష్ట పరిహారం చెల్లించాలని దావాలో పేర్కొన్నారు. సాఫ్ట్‌వేర్‌ అప్‌డేట్ల కారణంగా కొన్ని పాత మోడళ్ల ఫోన్లు స్లో అవుతున్నాయని... గతేడాది యాపిల్‌ సంస్థ గుర్తించిన సంగతి తెలిసిందే.
దీనికి స్పందించిన యాపిల్ సంస్థ...సాఫ్ట్‌వేర్‌ అప్‌డేట్‌ చేయకపోతే... ఫోన్లు షట్‌డౌన్‌ అవుతాయనే.... తాము కొత్త అప్‌డేట్స్‌ తీసుకొస్తున్నామని తెలిపింది. అయితే... ఈ విషయం తమకు ముందే ఎందుకు చెప్పలేదని... కొరియన్లు ప్రశ్నిస్తున్నారు. కోర్టు తీర్పు... దావావేసిన వారికి అనుకూలంగా వస్తే మాత్రం యాపిల్ సంస్థ.. వారికి 11.9 మిలియన్‌ డాలర్ల పరిహారం చెల్లించాల్సిందే.